eo eo eo eo eo eo en eo en pt en en en eo pt en en eo en en en eo eo it en en en it eo eo eo pt en en eo eo eo eo eo eo eo eo eo en en eo eo en en en eo eo eo eo eo eo en en en eo en en en eo eo eo en en en eo eo eo eo eo eo eo eo en en
teknologio, komputiko, scienco kaj aliaj studemulaj temoj
Blogo por Esperantistoj kiu temas pri teknologio, komputiko, scienco kaj aliaj temoj kiuj interesas studemulojn.
Demandu min pri iu ajn!
Mi ĵus havis ĉi tiun ekaperi en la ilobreto.  Mi neniam vidis tie antaŭe.  Tre interese.  Kaj post kelkaj sekundoj ĝe remalaperis.
Filed under eo esperanto os x
Nova, sed ne radikale nova.
Post mia longa artikolo parolante pri kiel mi pensas ke ili kaŝos pli da dosierujoj, mi havis nenian ideon ke nur estas defaŭlto, sed ke ankoraŭ ekzistas grafika interfaco por montri ĝin denove.
Filed under eo esperanto dosierujo mac os x finder
Kaj ankaŭ la dosierujoj ~/Public kaj ~/Public/Drop Box.  Tiuj dosierujoj estas tiom jaraĝaj kiom OS X mem. La koncepto estis ke oni povus konekti al via komputilo per ia retadosiersistemo, ekz AFP, FTP aŭ SMB, kaj la defaŭltaj privilegioj sur tiuj dosierujoj permesas al iu ajn legi la dosierojn ie ajn en la Publika dosierujo, krom en la Drop Box parto.  En tiun parton oni povas alŝuti dosierojn, sed ne povas vidi ion jam alŝutitan de iu alia.
Pensu pri tiu momente. Tiu estas trajto uzebla nur per Linuksŝatantoj!  Mia panjo ne havas preĝon por uzi tiujn dosierujojn.  Do, kial ili estas videblaj al la ĉiutagulo? Nenial.  Do mi prognozas ke Apple kaŝos aŭ forigos ilin entute.
Ni nun havas AirDrop! Kaj iCloud dosier-dividadon.  La malnovaj, malfacilaj manieroj dividi kaj transdoni dosierojn estas mortontaj.
Filed under opinio os x mac eo esperanto estonteco future
Mi volas prognozi pli pri OS X antaŭ la venontaj anoncoj ĉe WWDC 2014.
Multe da bruo pri la ĵus pasinta elmeto de nova ĝisdatigo de iTunes, v11.2, kiu ŝajne havis cimon, kiu kaŝis la dosierujon por uzantoj.  Mia unua reago estis ke eble ne estas cimo.  Apple ja estas kaŝinte aliajn dosierujojn pasintece, ekzemple la biblioteka dosierujo en la hejmdosierujoj.
Tiam, tre rapide, post nur unu tago, Apple elmetis alian ĝisdatigon, iTunes v11.2.1, kiu riparis la problemon kaj kiu reaperigas la dosierujon por uzantoj.  Do, nun, malgraŭ mia unua suspekto ke ne estis cimo, ja nun ni certas ke estis cimo.  Tamen, tio ĉi multe pensigis min pri la venontaj ŝanĝoj en OS X.  Kaj eble la cimo ekaperis pro tio ke en la venonta versio de OS X multe pli da dosierujoj vere estos kaŝitaj.
Ŝajnas al mi probable ke Apple volas movi la operaciumon al tiu direkto.  Ni ne perdos la Finder, kaj ni ne perdos la dosiersistemon entute, ĉar tiuj estas tro gravaj por la ĝusta uzado de surtablaj komputiloj.  Alivorte, ili estas kerna parto de kiel Makintoŝo funkcias. Tamen, frapas min ke Apple povus kaŝi multe pli pene por plisimpligi la dosiersistemon por normaluloj. Ili jam kaŝis multajn dosierujojn en la radika dosierujo, ekz. /etc, /usr, /bin, /cores, /Volumes, /dev, /net, /opt, /sbin, kaj tiel plu.  Nun ke ni havas la AppStore, kaj la LaunchPad, kial ne kaŝi la /Applications dosierujon? La sola afero ne trakteble per LaunchPad kaj la AppStore estas aplikaĵoj instalitaj ne per la AppStore.  Kaj por uzantoj sufiĉe progresintaj por fari tion, oni ĉiam povas uzi la “Go -> Go To Folder” komandon de la Finder por malfermi ajnan dosierujon.
Same, kial oni vidu ke la hejmdosierujo estas en specifa loko, kiel /Users/uzantanomo/  ?  Kial la Finder simple ne prezentu al la uzanto la dosierujojn kiuj estas en la hejmdosierujo kiel malforaj (sur-tiu-ĉi-komputil-aj) lokoj por konservi dokumentojn? Kaj la fota dosierujo, la muzika dosierujo, la filma dosierujo, ili povus ĉiuj malaperu, pro tio ke iPhoto, iTunes kaj iMovie jam regas super tiaj dosieroj, respektive.  Downloads (elŝutaĵoj) ankaŭ vere povus profiti de pli bona regilo.  Eble Safari, kaj Mail, kaj Messages povus ĉiuj meti la ricevitajn dosierojn en Downloads, sed devigi onin uzi fenestrojn kiuj estas parto de tiuj aplikaĵoj por organizi kaj trovi la elŝutaĵojn.  Vi sciu, ke ĉies komputilo kiun mi inspektas havas Downloads dosierujon kiu estas plenplena de malnovaj dosieroj, ofte multoblaj kopioj de la sama Flash-instalilo, kun jaroj kaj jaroj de elŝutado en malorda amaso!  Vere multe ĉi tiaj gehomoj povus profiti multege de ia ajn sistemo por helpi al ili organizi kaj regi super la elŝutaĵoj.
La dokumenta dosierujo povus profiti de pli da subdosierujoj ene, kaj funkcioj en la Finder kiuj permesus pli facilan movadon de dosieroj inter iCloud kaj la malfora komputilo.
Estas du konsideroj.  Apple ne povas forpreni regopovon de la dosiersistemon de la potenca uzantaro.  Kaj ili vere ne volas, kaj ne devas! Sed, samtempe, ili volas pli kaj pli simpligi la sperton uzi Makintoŝon por uzantoj neprofesiulaj komputikistoj.  La Makintoŝo devas fariĝi pli simpla, pli proksima al la iPado, SED, samtempe ĝi ne povas perdi sian potencon por tiuj kiuj bezonas tian la potencon.  Ĉio dirite, mi opinias ke ankoraŭ estas multon kion ili povas fari por movi OS X tiudirekten.  Kaj mi atendas la anoncojn kun tenata spiro.
Filed under opinio operaciumo eo esperanto komputiloj Mac OS X OS X Apple iPad
Ekde la enkonduko de FaceTime por Makintoŝo en 2009, kiel parto de Mac OS X 10.6.6, ĝi estas tre stranga makintoŝa aplikaĵo.  Ĝi estas en fenestro kiel kutimaj aplikaĵoj, sed la flanka panelo estas treege iPadeca.  Rigardu al tiu ŝalta-malŝalta ilo, ĝi aspektas kiel iOS6!  Kaj la malsupraj butonoj kun la etaj sagoj kiuj iras dekstren, tiuj klare estas inspiritaj de iOS.
Kun la onidiroj flugantaj pri tute nova dizajno por OS X 10.10, mi scivolas ĉu ni vidos pli da iOS elementoj, tamen ne kiel iOS6, sed iOS7.  La estroj ĉe Apple certigadis nin ke ili ne volas plene kunigi aŭ samigi OS X kun iOS, la du estas tre malsamaj operaciumoj rezulte de la tre malsamaj enmetmanieroj.  OS X uzas klavaron kaj havas kursoron regitan de muso aŭ spurpufo, dum la iPado nur havas viajn grasajn fingrojn.  Tamen, ĉio ĉi tio ne haltigis Apple de krei FaceTime por Makintoŝo, tiel kiel ĝi estas.
Filed under eo esperanto mac os x ipad facetime opinia
Dell Chromebook 11: Ŝajnas al mi ke la Apple dizajno venkis
Mi havas tri komentojn rilate al ĉi tiu.
La tuta industrio estas pli interesa nun ke Mikrosofto ne plu havas la leĝan kapablon perforti la hardvarajn vendistojn krei kaj vendi nur aparatarojn kiuj uzas Vindozon.  Observu ekzemplon: Dell nun povas vendi porteblajn komputilojn kiuj ruligas operaciumojn ne-Vindozajn, sed samtempe ili ne riskas perdi la permesilon ankaŭ laŭdezire vendi Vindozajn maŝinojn.
ChromeOS, miaopinie, estas la plej serioza risko al la Makintoŝo por disrompado. (Tiu vorto uziĝas en teĥnika senco, kiam malplimultekosta eblo havebliĝas kiu estas “sufiĉe bona” por la ĉiutagulo.) Vindozo estis disrompa al la Makintoŝo antaŭ longa tempo, sed ekde antaŭ dek jaroj la du ŝajnas kapabli ekzisti paralele. Komercoj kaj grandaj firmaoj normaliĝis ĉirkaŭ Vindozaj maŝinoj, kaj iom post iom la Makintoŝo akiras pli da la merkato de konsumantoj.  Ĉefe pro tio ke la Makintoŝa operaciumo, OS X, estas pli simpla kaj pli facila por uzi.  ChromeOS ne havas historian uzantan bazon, kaj tiu estas avantaĝo kiam temas pri la dizajno de nova generacio de operaciumo kiu estas vere simpla kaj retligita.
Malgraŭ ĉio ĉi tio, ankoraŭ ŝajnas memevidenta al mi ke Apple plene venkis kiam temas pri hardvara dizajno.  Rigardu al ĉi tiuj du fotoj. La nova Dell ChromeBook estas preskaŭ identa al la MacBook Air.  La spurpufo estas larĝa kaj granda, kun neniom da videblaj butonoj.  La klavoj estas plene apartigitaj kun ortaj flankoj, kaj la tuta klavaro sidas en enpremita parto kun rando. Kaj la artiko de la ekrano, kaj kie kaj kiel la ekrano situas relative al la ĉefa korpo de la maŝino. Komparu ĉiujn ĉi tiujn al la tuta historio de porteblaj komputiloj, kaj estas klare ke la MacBook dizajno kondukas la vojon por la ceteraj.
Notu: La foto estas en la sekva afiŝo, mi ne scias kial mi ne povis alligi ĝin al tiu ĉi afiŝo.
Filed under eo esperanto mac microsoft google dell chromeos ChromeBook opinio os x macbook air
Mi devas konfesi. Mi amas malbonhumoran katon. Kaj cxi tiu estas brulmarkita por OS X. Jej!!! Mi ne povas atendi gxis WWDC!
Filed under esperanto os x apple grumpy cat
Mi ĵus malkovris la malsamecon kiu eksplikas kial iom da aplikaĵaj piktogramoj havas forĵetan ikson, kiam aliaj ne ĝin havas.
La ekranbildo estas de la LaunchPad en OS X, simile al kiam oni premas kaj tenas sur piktogramon en iPhone, simile en OS X, la piktogramoj komencas ŝanceliĝi kaj montras la ikson.  Premante la ikson oni povas forĵeti la aplikaĵon, sed kiel oni povas vidi ne ĉiuj havas tiun ikson.  Mi ĵus uzis la trajton por forĵeti aplikaĵon kiun mi ne plu volis havi.  Li demandis, “Ĉu vi certas ke vi volas forĵeti tiun ĉi?”  Kaj tiam, vum, irinta.  Ĝi eĉ ne aperas en la rubujon!  Danĝere, mi pensis.  Kio okazus se mi ŝanĝus mian menson?  Jen la solvo!  La iksoj nur haveblas por tiuj aplikaĵoj kiujn mi aĉetis de la Mac App Store.  Ili forĵeteblas facile, ĉar same facile ili estas rehaveblaj de la Aplikaĵa Vendejo.  Tiuj kiujn mi instalis permane, mi devas forĵeti permane.
Filed under esperanto komputilo mac os x launchpad
Mi konsideras ĉi tiun temon dum kelkaj monatoj, kaj mi pensas ke la LaunchPad eblo en OS X estas multe pli grava ol oni kutime opinias.
Pluraj amikoj miaj ne vidas la valoron de la LaunchPad.  Oni povas uzi SpotLight por rapide serĉi aplikaĵojn pernome, kaj oni povas meti la ofte uzatajn aplikaĵojn en la Dokon (Dock), do kiel la LaunchPad utilas?
En Mac OS X 10.7, Leono, Apple aldonis eblon kiu aŭtomate malŝaltas aplikaĵojn kiuj estas en la fono, kaj kiuj havas neniom da videblaj fenestroj.  Parita kun la nova eblo konservi la staton de la aplikaĵo kaj aŭtomate reiri al la konservita stato, ĝi havas la efikon igi la Mac pli kaj pli iPada.  La tutan aferon pri la aŭtomata rego super kiu rulas kaj kiu malŝaltiĝas ĝenis multajn spertajn uzantojn, inkluzive min.  Tamen, iom post iom mi renversigas tiun opinion.
Unu el la ĉefaj plendoj pri la malŝaltanta aplikaĵa eblo estas ke oni atendas ke la aplikaĵo ankoraŭ rulas, eĉ kiam ĝi ne havas fenestrojn malfermajn, ĉar estas kutima uzkazo ke oni fermas la lastan fenestron, sed planas malfermi alian post kelkaj sekundoj, eble post mallonga serĉo en la Finder.  Do, kiel oni provas reiri al la aplikaĵo? Estas du plejoftaj manieroj, aŭ li surklakas la piktogramon en la Doko, aŭ se la uzanto estas iomete pli sperta li uzas la klavaran kombinon, Command-Tab.  La ĝena problemo estas ke post la aplikaĵo fermiĝas, ĝia piktogramo subite malaperas de ambaŭ tiuj lokoj!  Nun, kion oni devas fari? Oni devus retrovi la aplikaĵon alimaniere, nu, kompreneblas kial tio estus ĝenega.
En iOS, tamen, kial ni ne havas la samajn plendojn?  Tre simple.  Unue, ni ne havas klavaron por provi la Command-Tab-an solvon.  Kaj la Doko en iOS, kiun oni atingas per duobla premo de la hejmbutono, ne kondutas same kiel la Doko en OS X.  En iOS, la Doko listigas la aplikaĵojn laŭ la ordo en kiu vi plej freŝa uzis ilin, sendepende de ĉu la aplikaĵo ankoraŭ rulas aŭ ĉu estis aŭtomate malŝaltigita de la sistemo.  Tuj post kiam 10.7 Leono havebliĝis, mi ekpensis pri ŝanĝoj al la Command-Tab panelo.  Ekzemple, eble ĝi funkciu ĝuste kiel la iOS doko.  Eĉ se vi konscie malŝaltas aplikaĵon, eble ĝi restu en la Command-Tab panelo.  Kaj tiu panel povus etendiĝi pli larĝe ol la larĝo de la ekrano.  Sed, vere, estas tre malprobable ke Apple iam ajn farus tiajn ŝanĝojn.
Nun ni revenu al la LaunchPad.  Novaj klavaroj havas dediĉitan butonon por aktivigi LaunchPadon, sed mia ĉiutaga klavaro ne havas tiun klavon, do la unu paŝo estas asigni F-klavon (F5 miakaze) al LaunchPad.  Sekve, forgesu ke la Doko ekzistas.  Ĉu vi sciis ke oni povas treni kaj faligi dosieron sur piktogramon en LaunchPad?  Oni simple komencas la trenon, tiam premas la LaunchPad klavon, kaj jen vi povas faligi la ankoraux trenatan dosieron sur aplikaĵon en LaunchPad.
La ordo de la aplikaĵoj en LaunchPad neniam ŝanĝas.  Kaj ne indikas ĉu la programo rulas aŭ ne, ĝuste kiel en iOS.  Se oni draŝas sin forgesi pri la koncepto ke programoj ŝaltiĝas kaj malŝaltiĝas, kaj simple elektas la aplikaĵon celitan, rekte de la LaunchPad, la problemo de la aŭtomata malŝaltiĝo malaperas.
Ja la magia koncepto estas redraŝi sin, sed kiam vi alkutimiĝas al uzante LaunchPadon anstataŭ la Dokon, la tuta sperto uzi modernan makintoŝon komenciĝas ŝanĝi.
Filed under OS X iOS esperanto komputilo Mac operaciumo LaunchPad programaro
We love Tumblr & Stationery by Thijs